|  |  |
| --- | --- |
|  | **MINISTERUL SĂNĂTĂŢII**  **DIRECŢIA DE SĂNĂTATE PUBLICĂ A JUDEŢULUI CLUJ**  **Cluj-Napoca, 400158, Str. Constanţa nr. 5, etaj I;**  **Telefon: 0040 - 264-433645; Fax: 0040 - 264-530388;**  **Web : www.dspcluj.ro; E-mail :** [**dspj.cluj@dspcluj.ro**](mailto:dspj.cluj@dspcluj.ro) |

**Către mass media locală,**

**Alăturat vă trimitem un material referitor la boli transmise prin ţânţari, pe care vă rugăm să-l publicaţi in ziarul Dumneavoastră sau să-l difuzaţi in emisiunile Dumneavoastră, având in vedere importanţa informării populatiei cu privire la aceasta temă.**

Ţânţarii sunt specii de insecte, de mici dimensiuni, femela ţânţar înţeapă pielea şi injectează saliva. In urma procesului, care durează doar cateva secunde, o parte din salivă rămâne în piele, cauzând reacţii ale [sistemului imunitar](http://www.sfatulmedicului.ro/Diverse/afectiunile-sistemului-imunitar_6787), inclusiv reacţii alergice: eritem (înroşirea pielii), senzaţie de mâncărime, tumefiere.Ţânţarii transmit agenţi patogeni care produc îmbolnăviri la om şi animale. Bolile cele mai răspândite sunt arbovirozele, dintre acestea făcând parte şi **infecţia cu virus West Nile.**

Specialiştii consideră că, ţântarii, sunt atraşi în primul rând de persoanele de sex masculin, cele cu [grupa de sange 0](http://www.sfatulmedicului.ro/Diverse/grupele-de-sange-si-personalitatea_6021) şi persoanele supraponderale; persoanele care poartă haine inchise la culoare (care absorb temperatura) au riscul mai mare de a fi inţepaţi; persoanele care îşi desfăşoară activităţile zilnice in aer liber; persoanele cu un sistem imun deficitar. Aromele care se aseamănă cu nectarul sunt de asemenea un factor de atracţie pentru ţânţari, motiv pentru care se recomandă evitarea folosirii de parfumuri, săpunuri, şampoane sau loţiuni de corp cu arome dulci.   
Proeminenţa care rezultă in urma inţepăturii de ţânţar poate apărea imediat sau la cateva zile; în cazul unei sensibiliţăti crescute la inţepătura de ţânţar, zona care prezintă mâncărimi va fi mult mai extinsă. Reacţiile severe la înţepătura de ţânţar apar destul de rar; acestea se pot manifesta prin inflamarea gâtului, erupţii cutanate, flictene (băşici), inflamare si înroşire pe arii largi in jurul înţepăturii. In rare cazuri poate apare anafilaxia, ce impune măsuri terapeutice de urgenţă. Prevenirea [înţepăturilor de ţânţar](http://www.sfatulmedicului.ro/Diverse/intepatura-de-tantar-un-adevarat-pericol-pentru-sanatatea-ta_15084) este principala recomandare în cazul persoanelor alergice: evitarea zonelor infestate de ţânţari; evitarea zonelor din apropierea apelor; purtarea de pantaloni lungi şi bluze cu manecă lungă în cazul expunerii la zone infestate de ţânţari;aplicarea de creme si spray-uri repelente pentru protecţie împotriva ţânţarilor; tratarea hainelor, corturilor si obiectelor de camping cu insecticid - a se evita aplicarea directa pe piele!

Tratamentul înţepăturilor de ţânţari presupune curăţarea delicată a zonei cu apă şi săpun. Se recomandă evitarea frecarii zonei (risc de infectie) si aplicarea de creme sau lotiuni cu efect calmant.

**Cu consideraţie**,

**DIRECTOR EXECUTIV**

**Dr.MIHAI MOISESCU- GOIA**

|  |  |
| --- | --- |
|  | **MINISTERUL SĂNĂTĂŢII**  **DIRECŢIA DE SĂNĂTATE PUBLICĂ A JUDEŢULUI CLUJ**  **Cluj-Napoca, 400158, Str. Constanţa nr. 5, etaj I;**  **Telefon: 0040 - 264-433645; Fax: 0040 - 264-530388;**  **Web : www.dspcluj.ro; E-mail :** [**dspj.cluj@dspcluj.ro**](mailto:dspj.cluj@dspcluj.ro) |

Către mass media locală,

Alăturat vă trimitem un material referitor la **boli transmise prin capuse**, pe care vă rugăm să-l publicaţi in ziarul Dumneavoastră sau să-l difuzaţi in emisiunile Dumneavoastră, având in vedere importanţa informării populatiei cu privire la aceasta temă.

Căpuşa este o insecta mică, verde sau brună. Răspândirea căpuşelor este foarte mare, acestea trăind cel mai frecvent în iarbă şi tufe. Înţepătura poate declanşa boli virale (Encefalită de căpuşe) sau bacteriene, dintre care cea mai frecventă este boala Lyme (Borrelioza).

După înţepătură apare o leziune tegumentară caracteristică care are un aspect iniţial de papulă de culoare roşie, care se extinde în zile sau săptămâni până atinge dimensiunea de minim 5 cm diametru. Leziunea este mare, rotundă, şi deseori cu decolorare centrală parţială. Leziunea apare la un procent de 60–80% dintre pacienţii muşcaţi de căpuşă.

Aspectul clinic este extrem de polimorf şi divers, de tip pseudo-gripal: astenie, febră, cefalee, redoare de ceafă (forma uşoară), amorţeală, erupţii cutanate, dureri musculare, dureri articulare, cu caracter intermitent, palpitaţii, respiraţie dificilă, greaţă, vărsături, etc.

Cele mai eficiente metode de prevenire a muşcăturilor de căpuşe implică: evitarea locurilor

cunoscute ca fiind infestate cu aceste insecte periculoase (iarbă, tufişuri, copaci, ramuri uscate, etc.) ; evitarea interacţiunii directe cu un animal parazitat; îngrijirea vegetaţiei; acţiuni de deratizare, deparazitarea animalelor domestice şi de companie (câini, pisici); echiparea corespunzătoare cu haine de culoare deschisă, pantaloni lungi; încălţăminte închisă (nu şlapi, sandale); pălărie de soare care vă protejează împotriva căpuşelor de pe ramurile copacilor.

Examinarea corpului pentru depistarea înţepăturilor. Imediat ce se întoarce de la joacă, este recomandat să examinaţi cu atenţie corpul copilului şi să încearcaţi să depistaţi dacă există un parazit pe suprafaţa pielii (căutaţi şi în spatele genunchilor şi al coatelor, al urechilor şi în alte zone ascunse).

De asemenea, pe zona în care aţi descoperit căpuşa nu trebuie să aplicaţi alcool, oţet, ulei, benzină, salivă sau altceva. Căpuşa ar putea elimina tot ce conţine direct în fluxul sanguin.

În cazul în care descoperiţi o căpuşa pe corpul dumneavoastră sau a copilului, cel mai indicat este să mergeti urgenţă la medic. Încercând să o înlaturaţi acasă, riscaţi să o rupeţi, partea cea mai dăunătoare rămânând sub piele.

**Cu consideraţie**,

**DIRECTOR EXECUTIV**

**Dr.MIHAI MOISESCU- GOIA**